
讙讬讟讬谉 注讞 注"讘 - 驻讬专讜砖 砖讟讬讬谞讝诇抓

讜讙讟 讛讬讛 讬讜爪讗 诪讗专讘注 讗诪讜转 砖诇讜 诇讗专讘注 讗诪讜转 砖诇讛, 砖诪拽爪转讜 讻讗谉 讜诪拽爪转讜 讻讗谉, 讜诇讻谉 讘诪拽专讛 砖讻讝讛 讚讬谞讛 讻诪讙讜专砖转 讜讗讬谞讛 诪讙讜专砖转.


 讜砖讜讗诇讬诐:  讜讛讗 讗讙讬讚 讙讘讬讛 [讜讛专讬 讛讙讟 注讚讬讬谉 诪讞讜讘专 讗诇讬讜], 砖讛专讬 诪拽爪转讜 讘转讜讱 讗专讘注 讛讗诪讜转 砖诇讜, 讜讗讬谉 讻讗谉 讗讬驻讜讗 谞转讬谞讛 砖诇讬诪讛 诪诪谞讜! 讗诇讗 讬砖 诇讞讝讜专 诪讛住讘专 讝讛, 专讘讛 讜专讘 讬讜住祝 讚讗诪专讬 转专讜讬讬讛讜 [砖讗诪专讜 砖谞讬讛诐] 讛住讘专 讗讞专: 讛讻讗 [讻讗谉] 讘砖转讬 讻讬转讬 (拽讘讜爪讜转) 注讚讬诐 注住拽讬谞谉 [注讜住拽讬诐 讗谞讜], 讗讞转 诪讛谉 讗讜诪专转 砖讛讬讛 讛讙讟 拽专讜讘 诇讜, 讜讗讞转 诪讛谉 讗讜诪专转 砖讛讬讛 讛讙讟 拽专讜讘 诇讛, 讜讝讛讜 "诪讞爪讛 注诇 诪讞爪讛" 讛砖谞讜讬 讘诪砖谞转谞讜, 诇讗 讘诪专讞拽 讗诇讗 讘讚注讜转.


专' 讬讜讞谞谉 讗讜诪专 砖诇讗 讻讚讘专讬 专讘 砖"拽专讜讘" 讘诪砖谞转谞讜 驻讬专讜砖讜 讗专讘注 讗诪讜转, 砖讻谉 "拽专讜讘 诇讛" 砖谞讬谞讜, 讻诇讜诪专 讻诇 砖讛讙讟 拽专讜讘 讬讜转专 讗诇讬讛 鈥� 讗驻讬诇讜 讛讬讛 专讞讜拽 诪诪谞讛 诪讗讛 讗诪讛, 讜"拽专讜讘 诇讜" 砖谞讬谞讜 鈥� 讗驻讬诇讜 诪讗讛 讗诪讛.


讜砖讜讗诇讬诐: 讗诐 讻谉 诇驻讬专讜砖讜 讝讛 砖诇 专' 讬讜讞谞谉 讛讬讻讬 讚诪讬 [讻讬爪讚 讘讚讬讜拽 讛讜讗] 诪讞爪讛 注诇 诪讞爪讛? 讗诪专 专讘 砖诪谉 讘专 讗讘讗: 诇讚讬讚讬 诪讬驻专砖讗 诇讛 诪讬谞讬讛 [诇讬 谞转驻专砖 讛讚讘专 诪诪谞讜] 诪专' 讬讜讞谞谉 注爪诪讜: 讗诐 讛讜讗 讬讻讜诇 诇砖讜诪专讜 讜讛讬讗 讗讬谞讛 讬讻讜诇讛 诇砖讜诪专讜 鈥� 讝讛讜 拽专讜讘 诇讜, 讗诐 讛讬讗 讬讻讜诇讛 诇砖讜诪专讜 讜讛讜讗 讗讬谞讜 讬讻讜诇 诇砖讜诪专讜 鈥� 讝讛讜 拽专讜讘 诇讛, 讗诐 砖谞讬讛诐 讬讻讜诇讬谉 诇砖讜诪专讜, 讗讜 砖谞讬讛诐 讗讬谉 讬讻讜诇讬谉 鈥� 讝讛讜 诪讞爪讛 注诇 诪讞爪讛.


讻讗砖专 讗诪专讜讛 专讘谞谉 拽诪讬讛 [讞讻诪讬诐 诇驻谞讬] 专' 讬讜讞谞谉 诪砖诪讬讛 [诪砖诪讜] 砖诇 专' 讬讜谞转谉 讛讻讬 [讻讱] 讘讗讜转讜 讛住讘专, 讗诪专 讘讛转驻注诇讜转: 讬讚注讬谉 讞讘专讬谉 讘讘诇讗讬 诇驻专讜砖讬 讻讬 讛讗讬 讟注诪讗 [讬讜讚注讬诐 讞讘专讬谞讜 讛讘讘诇讬讬诐 诇驻专砖 讻讟注诐 讝讛]? 砖讛转驻注诇 诪诪讛 砖讙诐 讛诐 讻讬讜讜谞讜 诇讚注转讜.


转谞讬讗 谞诪讬 讛讻讬 [砖谞讜讬讛 讘专讬讬转讗 讙诐 讻谉 讻讱], 专' 讗诇讬注讝专 讗讜诪专: 讻诇 讙讟 砖讛讜讗 拽专讜讘 诇讛 讬讜转专 诪讗砖专 诇讜, 讜讘讗 讻诇讘 讜谞讟诇讜 讜诇讗 讛讙讬注 讛讙讟 诇讬讚讛 鈥� 讗讬谞讛 诪讙讜专砖转. 讜讬砖 诇转讛讜转: 诪讚讜注 讗讬谞讛 诪讙讜专砖转? 讻诇 讛讬讻讬 转讬谞讟专讬讛 讜转讬讝讬诇 [讻诇 讻讱, 讻诇 讛讝诪谉, 转砖诪专谞讜 讜转诇讱]? 砖讛专讬 讻讘专 讞诇讜 讛讙讬专讜砖讬谉, 讜砖讜讘 讗讬谉 讛讗砖讛 爪专讬讻讛 诇砖诪讜专 讗转 讛讙讟, 讜讙诐 讗诐 讗讘讚 诇讗讞专 诪讻谉 讛专讬 讛讬讗 诪讙讜专砖转.


讗诇讗 诇讗讜 [讛讗诐 诇讗] 讛讻讬 拽讗诪专 [讻讱 讗诪专]: 讻诇 砖拽专讜讘 讛讙讟 诇讛 诪诇讜, 讜讗讬诇讜 讘讗 讻诇讘 讜谞讟诇讜, 讜讛讜讗, 讛讘注诇, 讛讬讛 讬讻讜诇 诇砖讜诪专讜 讜讛讬讗 讗讬谞讛 讬讻讜诇讛 诇砖讜诪专讜, 讘诪拽专讛 讻讝讛 鈥� 讗讬谞讛 诪讙讜专砖转.


讗诪专 诇讬讛 [诇讜] 砖诪讜讗诇 诇专讘 讬讛讜讚讛: 砖讬谞谞讗 [讙讚讜诇 讛砖讬谞讬讬诐], 诪讛 砖讗诪专讜 "拽专讜讘 诇讛" 讻讜讜谞转讜 讻讚讬 砖转砖讜讞 (转转讻讜驻祝) 讜转讟诇谞讜, 讜讗转 [讜讗转讛] 诇讗 转注讘讬讚 注讜讘讚讗 [转注砖讛 诪注砖讛] 诇讛转讬专 讗砖转 讗讬砖, 讜诇驻讟讜专 讗讜转讛 诪讞诇讬爪讛 讗诐 诪转 讛讘注诇 诇讗讞专 诪讻谉, 注讚 讚诪讟讬 讙讬讟讗 [砖讬讙讬注 讛讙讟] 诇讬讚讛 诪诪砖.


讗诪专 诇讬讛 [诇讜] 专讘 诪专讚讻讬 诇专讘 讗砖讬: 讛讜讛 注讜讘讚讗 讛讻讬 [讛讬讛 诪注砖讛 讻讱] 砖讛讙讬注 讛讙讟 住诪讜讱 讗诇讬讛, 讜讗讘讚, 讜讗爪专讻讜讛 [讛爪专讬讻讜 讗转 讛讗砖讛] 讞诇讬爪讛 诪住驻拽, 讜诇讗 专爪讜 诇住诪讜讱 注诇 诪讛 砖讛讬讛 讛讙讟 拽专讜讘 诇讛.


讗 砖谞讬谞讜 讘诪砖谞讛 讚讬谉 讛讝讜专拽 讙讟 拽专讜讘 诇讜 讗讜 诇讛, 讜讛讜住讬驻讛 讛诪砖谞讛: 讜讻谉 讛讜讗 讛讚讬谉 诇注谞讬谉 拽讚讜砖讬谉. 讗诪专 专' 讗住讬 讗诪专 专' 讬讜讞谞谉: 诇讙讬讟讬谉 讗诪专讜 讚讬谉 讝讛, 讜诇讗 诇讚讘专 讗讞专.


讗讬转讬讘讬讛 [讛拽砖讛 诇讜] 专' 讗讘讗 诇专' 讗住讬: 讛诇讗 讘诪驻讜专砖 砖谞讬谞讜: 讜讻谉 诇注谞讬谉 拽讚讜砖讬谉! 讛砖讬讘 诇讜: 砖讗谞讬 讛转诐 [砖讜谞讛 砖诐] 讘注谞讬谉 拽讬讚讜砖讬谉 讚讻转讬讘 [砖谞讗诪专] "讜讬爪讗讛... 讜讛讬转讛" (讚讘专讬诐 讻讚, 讘) 砖讛砖讜讜讛 讛讻转讜讘 讚讬谉 拽讬讚讜砖讬谉 ("讜讛讬转讛") 诇讚讬谉 讙讬专讜砖讬谉 ("讜讬爪讗讛"), 讗讘诇 讗讬谉 诇诇诪讜讚 诪讻讗谉 诇注谞讬讬谞讬诐 讗讞专讬诐.


讗讬转讬讘讬讛 [讛拽砖讛 诇讜], 讛专讬 谞讗诪专 讘诪砖谞讛: 讜讻谉 诇注谞讬谉 讛讞讜讘, 砖讗诐 讗诪专 讛诪诇讜讛 诇诇讜讜讛 "讝专讜拽 诇讬 讞讜讘讬" 讜讝专拽讜 诇讜, 讗诐 谞驻诇 拽专讜讘 诇诪诇讜讛 鈥� 讝讻讛 讛诇讜讛 讜讗讬谞讜 爪专讬讱 注讜讚 诇砖诇诐, 讗诐 谞驻诇 拽专讜讘 诇诇讜讛 讜讗讘讚 讛讞讜讘 鈥� 讛诇讜讛 讞讬讬讘 诇砖诇诪讜, 诪讞爪讛 注诇 诪讞爪讛 鈥� 砖谞讬讛诐 讬讞诇讜拽讜 讜讛专讬 讝讛 讻讙讟 讜讻拽讬讚讜砖讬谉!


 讜诪砖讬讘讬诐:  讛讻讗 讘诪讗讬 注住拽讬谞谉 [讻讗谉 讘诪讛 讗谞讜 注讜住拽讬诐] 砖讗诪专 诇讬讛 [诇讜] 讛诪诇讜讜讛 诇诇讜讜讛 讘诪驻讜专砖 "讝专讜拽 诇讬 讞讜讘讬 讜转讬驻讟专 注诇 讬讚讬 讻讱 ". 讜诪拽砖讬诐: 讗讬 讛讻讬 诪讗讬 诇诪讬诪专讗 [讗诐 讻讱 诪讛 爪讜专讱 诇讜诪专 讚讘专 讝讛]? 讻讬讜谉 砖注砖讛 转谞讗讬 诪驻讜专砖 讘讚讘专, 讛专讬 讘讻讙讜谉 讝讛 讛讻诇 讛讜诇讱 讗讞专 转谞讗讜! 讜诪砖讬讘讬诐: 诇讗 爪专讬讻讗 [谞爪专讻讛] 讛诇讻讛 讝讜 讗诇讗 讘诪拽专讛 砖讗诪专 诇讬讛 [诇讜] 讛诪诇讜讜讛 诇诇讜讜讛 "讝专讜拽 诇讬 讞讜讘讬 讘转讜专转 讙讬讟讬谉", 讻诇讜诪专, 讝专讜拽 诇讬, 砖讬讛讗 讘讜 讗讜转讜 讚讬谉 讛拽讬讬诐 诇讙讘讬 讙讟.


 讜诪拽砖讬诐:  讜讗讻转讬 诪讗讬 诇诪讬诪专讗 [讜注讚讬讬谉 诪讛 爪讜专讱 诇讜诪专] 讚讘专 讝讛, 讜诇讞讚砖 讘讻讱? 讛诇讗 讗诪专 讛诪诇讜讜讛 讘诪驻讜专砖 "讘转讜专转 讙讬讟讬谉"! 讜诪砖讬讘讬诐: 诪讛讜 讚转讬诪讗 [砖转讗诪专] 诪爪讬 讗诪专 诇讬讛 [讬讻讜诇 讛诪诇讜讛 诇讜诪专 诇讜, 诇诇讜讜讛] 诪砖讟讛 讗谞讬 讘讱, 砖砖讞拽转讬 讘讱, 讜诪讛 砖讗诪专转讬 讗讬谉 诇讜 转讜拽祝 诪砖驻讟讬, 注诇 讻谉 拽讗 诪砖诪注 诇谉 [讛砖诪讬注 诇谞讜] 砖讗诐 讗诪专 砖讬讝专拽谞讜 讘转讜专转 讙讬讟讬谉 讞诇 讛转谞讗讬. 


讘  讗诪专 专讘 讞住讚讗: 讛讬讛 讙讟 讘讬讚讛 讜诪砖讬讞讛 (讞讜讟) 砖讛讙讟 讛讬讛 拽砖讜专 讘讛 讛讬转讛 讘讬讚讜, 砖讻讱 谞转谉 诇讛 讗转 讛讙讟, 讗诐 注讚讬讬谉 讬讻讜诇 讛讘注诇 注诇 讬讚讬 讛讞讜讟 砖讘讬讚讜 诇谞转拽讜 (诇诪讜砖讻讜) 讗转 讛讙讟 诪讬讚讛 讜诇讛讘讬讗讜 讗爪诇讜 鈥� 讗讬谞讛 诪讙讜专砖转, 讜讗诐 诇讗讜 [诇讗] 砖讻讘专 讗讬谞讜 讬讻讜诇 诇注砖讜转 讝讗转 鈥� 讛专讬讛讬 诪讙讜专砖转.


诪讗讬 讟注诪讗 [诪讛 讟注诐] 讛讚讘专 砖讗祝 砖谞转谉 讗转 讛讙讟 诇讬讚讛 讗讬谞讛 诪讙讜专砖转? 鈥� 讘注讬谞谉 [爪专讬讻讬诐 讗谞讜] 讘讙讟 砖讬讛讬讛 讻专讬转讜转, 谞讬转讜拽 讙诪讜专, 讜诇讬讻讗 [讜讗讬谉 讻讗谉], 砖讛专讬 注讚讬讬谉 讬砖 诇讘注诇 讗讞讬讝讛 诪住讜讬讬诪转 讘讙讟.


讗诪专 专讘 讬讛讜讚讛: 讗诐 讛讬转讛 讬讚讛 注砖讜讬讛 讻拽讟驻专住 [讻诪讚专讜谉], 诪讜谞讞转 讘砖讬驻讜注, 讜讝专拽讜 诇讛, 讗祝 注诇 驻讬 砖讛讙讬注 讙讟 诇讬讚讛 鈥� 讗讬谞讛 诪讙讜专砖转, 诪砖讜诐 砖讛讙讟 讗讬谞讜 讬讻讜诇 诇讛讬砖讗专 讘转讜讱 讛讬讚.


 讜砖讜讗诇讬诐:  讗诪讗讬 [诪讚讜注]? 讛讗 讻讬 谞驻讬诇 [讛专讬 讻讗砖专 讛讙讟 谞讜驻诇 诪讬讚讛] 鈥� 讘讗专讘注 讗诪讜转 讚讬讚讛 拽讗 谞驻讬诇 [砖诇讛 讛讜讗 谞讜驻诇]! 讜诪砖讬讘讬诐: 诪讚讜讘专 讘砖 诇讗 谞讞 讛讙讟 讘转讜讱 讗专讘注 讗诪讜转讬讛, 讗诇讗 谞驻诇 专讞讜拽 讬讜转专.


 讜砖讜讗诇讬诐:  讜转讬讙专砖 [讜转转讙专砖] 诪驻谞讬 砖讛讬讛 讛讙讟 讘讗讜讬专讗 [讘讗讜讬专, 讘讞诇诇] 砖诇 讗专讘注 讗诪讜转 砖诇讛! 讜讗诐 讗讬谉 讗转讛 讗讜诪专 讻谉 转驻砖讜讟 [转驻转讜专] 诪讻讗谉 讗讜转讛 砖讗诇讛 注拽专讜谞讬转 讚讘注讬 [砖砖讗诇] 专' 讗诇注讝专: 讗专讘注 讗诪讜转 砖诇 讗讚诐 砖讗诪专讜 诇讙讘讬 讚讬谞讬 拽谞讬谉, 讬砖 诇讛谉 讗讜讬专 讗讜 讗讬谉 诇讛谉 讗讜讬专? 讻诇讜诪专, 讛讗诐 讛讗讜讬专 砖诪注诇讬讛谉 谞讞砖讘 讻诪讜转谉? 转驻砖讜讟 [转驻转讜专] 诪讻讗谉 砖讗讬谉 诇讛谉 讗讜讬专!


讜讚讜讞讬诐: 诇讗 谞讬转谉 诇驻转讜专 诪讻讗谉 讗转 讛讘注讬讛 讛注拽专讜谞讬转, 砖讻谉 讬砖 诇讜诪专: 讛讻讗 讘诪讗讬 注住拽讬谞谉 [讻讗谉 讘诪讛 讗谞讞谞讜 注讜住拽讬诐] 鈥� 讘砖注讜诪讚转 讛讗砖讛 注诇 讙讘 (住诪讜讱) 讛谞讛专, 讚诪注讬拽专讗 [砖诪转讞讬诇讛] 诇讗讬讘讜讚 拽讗讬 [讛讜讗 注讜诪讚] 砖讗诐 诇讗 讬讬砖讗专 讘讬讚讛 诪诪砖 讛专讬 讛讜讗 谞讜驻诇 诇诪讬诐, 讜讘诪拽专讛 讻讝讛 诇讻诇 讛讚注讜转 讗讬谉 讗讜讬专 讗专讘注 讗诪讜转 拽讜谞讛 诇讗讚诐.

